Ніжагародзкая вобласьць

**Ні́жагародзкая во́бласьць** () — вобласьць у эўрапейскай частцы Расеі. Адміністрацыйны цэнтар — места Ніжні Ноўгарад. Вобласьць уваходзіць у Прыволскую фэдэральную акругу, мяжуе з Кастрамской, Кіраўскай, Разанскай, Уладзімерскай і Іванаўскай абласьцямі й рэспублікамі Марый Эл, Чувашыя й Мардовія. Утворана як вобласьць РСФСР 14 студзеня 1929 году.

## Геаграфія
Ніжагародзкая вобласьць выцягнута ў мэрыдыяльным кірунку, ейная працягласьць з поўначы на поўдзень складае каля 400 км, а з захаду на ўсход у найбольш шырокай паўднёвай частцы — каля 300 км. Асноўныя адрозненьні ў клімаце выяўляюцца па лініі поўнач-поўдзень, паміж лясным Заволжам і ўзьнёслым Правабярэжжам.

### Карысныя выкапні
Маюцца радовішчы торфу, фасфарытаў, жалезных руд. У басэйне ракі П’яна ёсьць буйное радовішча тытан-цырконіевых руд («чорныя пяскі»): Ітманаўская россып, агульныя запасы якой складаюць 67 млн м³, зь іх забалянсавыя — 4,9 млн м³, прагнозныя — 31,2 млн м³. Радовішча ўваходзіць у пяцёрку буйнейшых россыпных радовішчаў тытана й цырконія Расеі.

### Гідраграфія
Рачная сетка вобласьці густая й уключае больш за 9000 рэкаў і ручаёў. Па ейнай тэрыторыі працякаюць найбуйнейшыя рэкі эўрапейскай часткі Расеі, як то Волга й ейны правы прыток Ака. У ніжагародзкім Заволжы працякаюць левыя прытокі Волгі — Ветлуга, Кержанец, Узола, Лінда. Яны нясуць свае воды сярод густых тайговых і зьмешаных лясоў.

## Гісторыя
Утворана як вобласьць РСФСР 14 студзеня 1929 году, да гэтага часу зьяўлялася Ніжагародзкай губэрняй.

## Насельніцтва
Насельніцтва вобласьці паводле вынікаў Усерасейскага перапісу насельніцтва 2010 году складала 3 310 562 чалавекі. Шчыльнасьць насельніцтва — 43,2 чал/км². Найбуйнейшай нацыянальнай групай ёсьць расейцы (93,9%), другой паводле велічыні ёсьць татары (1,3%).

## Падзел вобласьці
*Арзамаскі раён	м. Арзамас	
*Балахніскі раён	м.Балахна	
*Багароцкі раён 	м. Багароцак
*Вялікаболдзінскі раён  в. Вялікае Болдзіна  
*Вяліка мурашкінскі раён м-ка Вялікае Мурашкіна 
*Бутурлінскі раён	в. Бутурліна	
*Вадзкі раён	в.  Вад	
*Варнавінскі район	в. Варнавіна	
*Вацкі раён	в. Вача	
*Вятлускі раён	в. Вятлуга	
*Вазьнясенскі раён	в. Вазьнясенскае	
*Валадарскі раён	м. Валадарск	
*Варатынскі раён	в. Варатынец	
*Васкрасенскі раён	в. Васкрасенскае	
*Выксунска раён	м. Выкса	
*Гагінскі раён	в. Гагіна	
*Гарадзецкі раён	м. Гарадзец	
*Дальнеканстанцінаўскі раён	в. Дальняе Канстанцінава	
*Дзівееўскі раён	в. Дзівеева	
*Княгінінскі раён	м. Княгініна	
*Кавернінскі раён	в. Каверніна	
*Краснабакаўскі раён	в. Красныя Бакі	
*Краснаакцябрскі раён	в. Уразаўка	
*Кстоўскі раён	м. Кстова	
*Кулябацкі раён	м. Кулябакі	
*Лукаянаўскі раён	м. Лукаянаў	
*Лыскаўскі раён	м. Лыскава	
*Навашынскі раён	г. Навашына	
*Паўлаўскі раён	 м. Паўлава	
*Першатравенскі раён	м. Першатравеньск
*Перавоскі раён	м. Перавоз	
*Пільнінскі раён	в. Пільна	
*Пачынкаўскі раён	в. Пачынкі	
*Сымонаўскі раён	м. Сымонаў	
*Сяргацкі раён	м. Сяргач	
*Сячэнаўскі раён	в. Сячэнава	
*Сакольскі раён 	в. Сакольскае	
*Сасноўскі раён	 в. Сасноўскае	
*Спаскі раён	в. Спаскае	
*Тонкінскі раён	в. Тонкіна	
*Таншаеўскі раён	в. Таншаева	
*Урэнскі раён	м. Урэнь	
*Чкалаўскі  раён	м. Чкалаўск	
*Шарангійскі раён	в. Шаранга	
*Шаткоўскі раён	в. Шаткі	
*Шахунскі раён	м. Шахуня
Маецца некалькі паселішчаў, якія падпарадкаваныя вобласьці. Напрыклад месцкая акруга Бор.

## Эканоміка
### Прамысловасьць
Асноўныя галіны прамысловасьці ёсьць машынабудаваньне, пераробная чорная мэталюргія, лясная, цэлюлозна-папяровая, лёгкая, харчовая й хімічная прамысловасьць.

### Сельская гаспадарка
У вобласьці вырошчваюцца жыта, авёс, ячмень, пшаніца, грэчка, цукровыя буракі, лён-даўгунец. Апрацоўваюць цыбулю й бульбу.

## Крыніцы

## Вонкавыя спасылкі
* Сайт адміністрацыі Ніжагародзкай вобласьці
* Ніжагародзкая вобласьць у даведніку-каталёгу «Ўся Расея»
* Мапы вобласьці
* Клімат вобласьці